text: यह पूछने पर कि क्या वेस्टइंडीज के खिलाफ एकदिवसीय श्रृंखला में अंबाती रायुडू के प्रदर्शन को देखते हुए यो-यो फिटनेस टेस्ट पर प्रदर्शन को अहमियत दी जाएगी, अरुण ने कहा कि फिटनेस साबित करना अनिवार्य है। रायुडू यो-यो टेस्ट में विफल रहने के कारण इंग्लैंड दौरे की भारतीय टीम से बाहर हो गए थे जिसके बाद उन्होंने मौजूदा श्रृंखला में वापसी करते हुए अच्छा प्रदर्शन किया और पिछले मैच में शतक जड़ा। उन्होंने कहा, 'आज कल के कार्यक्रम को देखते हुए फिटनेस हमारे मुख्य बिंदुओं में से एक है। जो भी टीम में शामिल है उसे फिटनेस टेस्ट पास करना होगा।'